กระทรวงสาธารณสุขและกระทรวงการพัฒนาสังคมและความมั่นคงของมนุษย์ ร่วมลงนามบันทึกความเข้าใจ ดูแลผู้ประสบปัญหาทางสังคม
กระทรวงสาธารณสุขและกระทรวงการพัฒนาสังคมและความมั่นคงของมนุษย์ ร่วมลงนามบันทึกความเข้าใจ ดูแลผู้ประสบปัญหาทางสังคมนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นพยานในพิธีลงนามบันทึกความเข้าใจ หรือ MOU เพื่อเสริมสร้างทักษะและเพิ่มความรู้ด้านจิตวิทยาแก่บุคลากรของกระทรวงการพัฒนาสังคมและความมั่นคงของมนุษย์ ในการดูแลผู้ประสบปัญหาทางสังคมสำหรับบันทึกความเข้าใจดังกล่าว เพื่อเพิ่มประสิทธิภาพและยกระดับการให้บริการประชาชน โดยเฉพาะ เด็ก เยาวชน สตรี คนพิการ ผู้สูงอายุและคนไร้ที่พึ่ง รวมทั้งผู้ที่ประสบปัญหาทางสังคม ที่มีปัญหาด้านสภาวะจิตใจและความเครียด ให้กลับมาเป็นปกติ โดยอาศัยความรู้ ความสามารถ ด้านสังคมสงเคราะห์และด้านจิตวิทยาของผู้ปฏิบัติงานในการคุ้มครองและเยียวยา พร้อมพัฒนาระบบการดูแลทางจิตใจกับกลุ่มเป้าหมายในสถานรองรับให้มีประสิทธิภาพ มีแนวทางปฏิบัติที่ชัดเจน เพื่อประโยชน์ในการฟื้นฟูสภาพจิตใจ ซึ่งกระทรวงพัฒนาสังคมและความมั่นคงของมนุษย์มีผู้อยู่ในความดูแลของกระทรวง จำนวนประมาณ 109,100 คน ซึ่งเป็นสัดส่วนในการดูแลที่ค่อนข้างมากกรมสุขภาพจิต ได้จัดอบรมให้กับนักวิชาชีพ และผู้ปฏิบัติงานจาก 20 หน่วยงานในพื้นที่ภาคกลาง ประกอบด้วย นักวิชาชีพ จำนวน 1 รุ่นๆ ละ 40 คน และผู้ปฏิบัติงาน จำนวน 2 รุ่นๆ ละ 40 คน รวมทั้งสิ้น 120 คน ซึ่งการอบรมทั้ง 3 รุ่น ดำเนินการได้ผลตามเป้าหมายที่ตั้งไว้แล้ว และพร้อมนำทักษะ ความรู้ด้านจิตวิทยาไปขับเคลื่อนงานด้านการดูแลจิตใจกับกลุ่มเป้าหมายในสถานรองรับ ให้มีประสิทธิภาพและจะขยายผลให้ครอบคลุมทั่วประเทศต่อไป